# Jurnalul Oficial C 42/2022

| | ISSN 1977-1029 |
| --- | --- |
| Jurnalul Oficial
  al Uniunii Europene | C 42 |
| | |
| Ediţia în limba română | Comunicări şi informări | Anul 6527 ianuarie 2022 |

ISSN 1977-1029

Jurnalul Oficial

al Uniunii Europene

C 42

Ediţia în limba română

Comunicări şi informări

Anul 6527 ianuarie 2022

---

| Cuprins | Pagina |
| --- | --- |
| | IV   Informări |
| | INFORMĂRI PROVENIND DE LA STATELE MEMBRE |
| 2022/C 42/01 | Informații comunicate de statele membre cu privire la încetarea activităților de pescuit | 1 |
| | INFORMĂRI REFERITOARE LA SPAȚIUL ECONOMIC EUROPEAN |
| | Autoritatea de supraveghere a AELS |
| 2022/C 42/02 | Comunicarea Autorității AELS de Supraveghere privind ratele dobânzii pentru recuperarea ajutoarelor de stat și ratele de referință/scont pentru statele AELS, aplicabile începând cu 1 noiembrie 2021
  (Publicată în conformitate cu normele privind ratele de referință și de scont stabilite în partea VII din Orientările Autorității AELS de Supraveghere privind ajutoarele de stat și cu articolul 10 din Decizia nr. 195/04/COL a Autorității AELS de Supraveghere din 14 iulie 2004) | 2 |

Cuprins

Pagina

IV   Informări

INFORMĂRI PROVENIND DE LA STATELE MEMBRE

2022/C 42/01

Informații comunicate de statele membre cu privire la încetarea activităților de pescuit

1

INFORMĂRI REFERITOARE LA SPAȚIUL ECONOMIC EUROPEAN

Autoritatea de supraveghere a AELS

2022/C 42/02

Comunicarea Autorității AELS de Supraveghere privind ratele dobânzii pentru recuperarea ajutoarelor de stat și ratele de referință/scont pentru statele AELS, aplicabile începând cu 1 noiembrie 2021
  (Publicată în conformitate cu normele privind ratele de referință și de scont stabilite în partea VII din Orientările Autorității AELS de Supraveghere privind ajutoarele de stat și cu articolul 10 din Decizia nr. 195/04/COL a Autorității AELS de Supraveghere din 14 iulie 2004)

(Publicată în conformitate cu normele privind ratele de referință și de scont stabilite în partea VII din Orientările Autorității AELS de Supraveghere privind ajutoarele de stat și cu articolul 10 din Decizia nr. 195/04/COL a Autorității AELS de Supraveghere din 14 iulie 2004

2

---

| | V   Anunțuri |
| --- | --- |
| | ALTE ACTE |
| | Comisia Europeană |
| 2022/C 42/03 | Publicare a unei cereri de aprobare a unei modificări care nu este minoră a caietului de sarcini al unui produs, în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare | 3 |

V   Anunțuri

ALTE ACTE

Comisia Europeană

2022/C 42/03

Publicare a unei cereri de aprobare a unei modificări care nu este minoră a caietului de sarcini al unui produs, în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

3

---

| RO | |
| --- | --- |

RO

---

IV Informări

INFORMĂRI PROVENIND DE LA STATELE MEMBRE

| 27.1.2022 | RO | Jurnalul Oficial al Uniunii Europene | C 42/1 |
| --- | --- | --- | --- |

27.1.2022

RO

Jurnalul Oficial al Uniunii Europene

C 42/1

---

Informații comunicate de statele membre cu privire la încetarea activităților de pescuit

(2022/C 42/01)

În conformitate cu articolul 35 alineatul (3) din Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului (1), s-a luat o decizie de încetare a activităților de pescuit menționate în tabelul următor:

| Data și ora încetării activităților | 18.12.2021 |
| --- | --- |
| Durata | 18.12.2021-31.12.2021 |
| Stat membru | Uniunea Europeană (toate statele membre) |
| Stocul sau grupul de stocuri | COD/1N2AB. |
| Specia: | Cod (Gadus morhua) |
| Zona | Apele norvegiene din zonele 1 și 2 |
| Tipul sau tipurile de nave de pescuit | — |
| Număr de referință | 25/TQ92 |

Data și ora încetării activităților

18.12.2021

Durata

18.12.2021-31.12.2021

Stat membru

Uniunea Europeană (toate statele membre)

Stocul sau grupul de stocuri

COD/1N2AB.

Specia:

Cod (Gadus morhua)

Zona

Apele norvegiene din zonele 1 și 2

Tipul sau tipurile de nave de pescuit

—

Număr de referință

25/TQ92

---

(1)  JO L 343, 22.12.2009, p. 1.

---

INFORMĂRI REFERITOARE LA SPAȚIUL ECONOMIC EUROPEAN

Autoritatea de supraveghere a AELS

| 27.1.2022 | RO | Jurnalul Oficial al Uniunii Europene | C 42/2 |
| --- | --- | --- | --- |

27.1.2022

RO

Jurnalul Oficial al Uniunii Europene

C 42/2

---

Comunicarea Autorității AELS de Supraveghere privind ratele dobânzii pentru recuperarea ajutoarelor de stat și ratele de referință/scont pentru statele AELS, aplicabile începând cu 1 noiembrie 2021

(Publicată în conformitate cu normele privind ratele de referință și de scont stabilite în partea VII din Orientările Autorității AELS de Supraveghere privind ajutoarele de stat și cu articolul 10 din Decizia nr. 195/04/COL a Autorității AELS de Supraveghere din 14 iulie 2004 (1))

(2022/C 42/02)

Ratele de bază se calculează în conformitate cu capitolul privind metoda de stabilire a ratelor de referință și de scont din Orientările Autorității AELS de Supraveghere privind ajutoarele de stat, astfel cum au fost modificate prin Decizia nr. 788/08/COL a Autorității AELS de Supraveghere din 17 decembrie 2008. Pentru a se determina ratele de referință aplicabile, se adaugă la rata de bază marjele corespunzătoare, în conformitate cu Orientările privind ajutoarele de stat.

Ratele de bază au fost stabilite după cum urmează:

| | Islanda | Liechtenstein | Norvegia |
| --- | --- | --- | --- |
| 1.11.2021 – | 1,50 | -0,61 | 0,38 |

Islanda

Liechtenstein

Norvegia

1.11.2021 –

1,50

-0,61

0,38

---

(1)  JO L 139, 25.5.2006, p. 37 și suplimentul SEE la JO nr. 26/2006, 25 mai 2006, p. 1.

---

V Anunțuri

ALTE ACTE

Comisia Europeană

| 27.1.2022 | RO | Jurnalul Oficial al Uniunii Europene | C 42/3 |
| --- | --- | --- | --- |

27.1.2022

RO

Jurnalul Oficial al Uniunii Europene

C 42/3

---

Publicare a unei cereri de aprobare a unei modificări care nu este minoră a caietului de sarcini al unui produs, în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

(2022/C 42/03)

Prezenta publicare conferă dreptul de opoziție la cererea de modificare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1) în termen de trei luni de la data prezentei publicări.

CERERE DE APROBARE A UNEI MODIFICĂRI CARE NU ESTE MINORĂ A CAIETULUI DE SARCINI AL UNEI DENUMIRI DE ORIGINE PROTEJATE/INDICAȚII GEOGRAFICE PROTEJATE

Cerere de aprobare a unei modificări în conformitate cu articolul 53 alineatul (2) primul paragraf din Regulamentul (UE) nr. 1151/2012

„Agneau du Périgord”

Nr. UE: PGI-FR-0711- AM01 – 30 aprilie 2021

DOP ( ) IGP (X)

1.   Grupul solicitant și interesul legitim

| AREOVLA |
| --- |
| Europarc – 3 Avenue Léonard de Vinci |
| 33608 Pessac Cedex |

AREOVLA

Europarc – 3 Avenue Léonard de Vinci

33608 Pessac Cedex

Tel. +33 556008450

E-mail: areovla@gmail.com

Componență și interes legitim: AREOVLA este o asociație ai cărei membri sunt crescători de animale, organizații de producători și deținători de abatoare pentru produsul „Agneau du Périgord”. Prin urmare, această asociație are dreptul legitim de a solicita modificări ale caietului de sarcini al produsului.

2.   Statul membru sau țara terță

Franța

3.   Rubrica din caietul de sarcini care face obiectul modificării (modificărilor)

| ☐ | Denumirea produsului |
| --- | --- |

☐

Denumirea produsului

| ☒ | Descrierea produsului |
| --- | --- |

☒

Descrierea produsului

| ☒ | Aria geografică |
| --- | --- |

☒

Aria geografică

| ☒ | Dovada originii |
| --- | --- |

☒

Dovada originii

| ☒ | Metoda de producție |
| --- | --- |

☒

Metoda de producție

| ☒ | Legătura |
| --- | --- |

☒

Legătura

| ☒ | Etichetarea |
| --- | --- |

☒

Etichetarea

| ☒ | Altele: actualizarea coordonatelor grupului solicitant, ștergerea prezentării grupului și a motivelor acestuia, tipul de produs, organismele de control, cerințele naționale. |
| --- | --- |

☒

Altele: actualizarea coordonatelor grupului solicitant, ștergerea prezentării grupului și a motivelor acestuia, tipul de produs, organismele de control, cerințele naționale.

4.   Tipul modificării (modificărilor)

| ☒ | Modificare a caietului de sarcini al unei DOP sau al unei IGP înregistrate, care nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012. |
| --- | --- |

☒

Modificare a caietului de sarcini al unei DOP sau al unei IGP înregistrate, care nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012.

| ☐ | Modificare a caietului de sarcini al unei DOP sau al unei IGP înregistrate pentru care nu a fost publicat un document unic (sau un echivalent al acestuia), modificare ce nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012 |
| --- | --- |

☐

Modificare a caietului de sarcini al unei DOP sau al unei IGP înregistrate pentru care nu a fost publicat un document unic (sau un echivalent al acestuia), modificare ce nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012

5.   Modificare (modificări)

5.1.   Modificări care afectează elemente esențiale

Secțiunea „Descrierea produsului”

În partea 2.3 „Caracteristicile produselor comercializate”, rinichii, timusul, inima, ficatul, limba și picioarele de miel se adaugă la produsele care fac obiectul IGP. Numai aceste organe prelevate din carcasele de miei selectați pentru IGP sunt permise.

Atunci când denumirea „Agneau du Périgord” a fost recunoscută ca IGP, existau puține puncte de vânzare pentru aceste produse. În ultimii ani, aceste puncte de vânzare s-au înmulțit și reprezintă o oportunitate de a valorifica mai bine o parte mai mare din carcasă, sporind astfel vizibilitatea IGP „Agneau du Périgord”. Într-adevăr, unii măcelari preferă să primească carcasa întreagă, inclusiv organele, pentru a le utiliza pe toate, în special rinichii care rămân prinși de carcasă. În mod similar, atunci când carcasa este comercializată tranșată, la punctele de vânzare se preferă ca IGP să se aplice mielului întreg și nu ca același miel să fie împărțit în bucăți cu IGP și organe standard.

Adăugarea organelor înseamnă schimbarea modului de prezentare a carcasei, care a fost specificată ca fiind fără cap, fără măruntaie și fără prapur. Măruntaiele sunt eliminate în vederea adăugării organelor pe lista produselor care beneficiază de IGP, dintre care unele sunt incluse în definiția măruntaielor (ficat, inimă, plămâni, trahee și o parte din diafragmă într-un singur bloc – definiție preluată din standardul ONU pentru organe, ediția 2008).

Documentul unic este, de asemenea, modificat în consecință.

Secțiunea „Aria geografică”

Delimitarea ariei geografice se modifică. Aria geografică a IGP „Agneau du Périgord” se extinde la 24 de comune din departamentul Dordogne și la 93 de comune din departamentul Lot-et-Garonne.

Aceste comune nu au fost incluse în cererea de recunoaștere a IGP, în special pentru că la acel moment nu existau producători de ovine pe teritoriul respectiv. Cu toate acestea, comunele respective sunt foarte asemănătoare cu comunele din aria geografică a IGP atât din punct de vedere geologic, topologic și climatic, cât și din punctul de vedere al practicilor agricole (comune agricole orientate spre policultură și creșterea animalelor, rase comune de ovine, terenuri dificile omogene din punct de vedere geologic) și au cunoscut o revigorare a creșterii ovinelor.

De asemenea, aria geografică este modificată pentru a corecta anumite erori din caietul de sarcini al produsului înregistrat: șase comune nu erau incluse în listă, dar au fost incluse în delimitarea ariei, o altă comună a figurat, dimpotrivă, în listă, dar se afla în afara limitelor ariei, având un caracter singular și izolat. Aceasta din urmă este eliminată din aria geografică.

Lista comunelor este actualizată în cuprinsul caietului de sarcini.

Această modificare înseamnă că aria geografică acoperă în prezent departamentul Dordogne în întregime.

Documentul unic este, de asemenea, modificat în consecință.

5.2.   Modificări care nu afectează elemente esențiale

Secțiunea „Descrierea produsului”

Această parte este complet rescrisă pentru a se concentra asupra descrierii „Agneau du Périgord” și pentru a evidenția particularitățile creșterii mieilor cu IGP „Agneau du Périgord”, și anume o perioadă lungă de alăptare și hrană specială pentru animale în etapa de finisare, constând în principal din boabe de cereale întregi sau sfărâmate.

Elementele descriptive ale cărnii (culoarea și calitatea grăsimii) sunt aliniate în special la secțiunea 5. „Descrierea metodei de producție a produsului agricol”.

Cu toate acestea, caracteristicile produsului nu sunt modificate, și anume hrana mielului, caracterul rustic sau semirustic al raselor materne sau al raselor de carne pe linie paternă, vârsta la sacrificare, greutatea, culoarea cărnii și calitatea grăsimii.

Se adaugă posibilitatea de comercializare a cărnii și a organelor de „Agneau du Périgord” sub formă congelată rapid. Congelarea rapidă a produsului este în prezent de importanță majoră pentru comercializarea produselor cu IGP. Congelarea rapidă face posibilă conservarea produsului și este o nouă formă de prezentare apreciată de consumator. De asemenea, congelarea rapidă va permite introducerea produselor cu IGP pe piețe noi, în special în alimentația colectivă.

Caietul de sarcini al produsului stabilește condițiile de congelare rapidă (un proces care permite atingerea unei temperaturi interne de -18 °C în maximum 10 ore) și stabilește o dată a durabilității minimale și o perioadă maximă între sacrificare și congelarea rapidă.

Anumite paragrafe sunt eliminate: fie nu furnizau elemente suplimentare sau necesare pentru descrierea produsului, fie nu corespundeau unei obligații, ci mai curând unei simple descrieri a practicilor din momentul redactării caietului de sarcini al produsului, fie făceau trimitere la norme privind clasificarea carcaselor și gradul de acoperire cu grăsime.

De asemenea, se elimină descrierea cărnii preparate. Într-adevăr, deși IGP „Agneau du Périgord” garantează un caracter specific al producției de la naștere (și dinainte, prin intermediul gestionării șeptelului) până la selectarea carcaselor și introducerea lor pe piață, aceasta nu poate garanta satisfacerea unor criterii referitoare la carnea preparată precum gustul, textura sau mirosul. De asemenea, elementele respective sunt mai curând nediferențiate și greu de controlat.

Documentul unic se modifică în consecință.

Secțiunea „Elemente care dovedesc că produsul este originar din aria geografică delimitată”

Au fost adăugate elemente care permit asigurarea trasabilității organelor și a produselor congelate rapid, iar suprapunerile cu normele generale sunt eliminate, împreună cu elementele care fac obiectul procedurii de control prevăzute în planul de control.

Sistemul definește documentele și înregistrările necesare, precum și informațiile minime necesare pentru fiecare etapă a ciclului de viață al produsului (creștere, preluare, sacrificare, ambalare, tranșare, congelare).

Dispozițiile privind punctele de vânzare sunt eliminate deoarece nu se referă la trasabilitate, ci sunt mai curând recomandări sau cerințe privind introducerea pe piață care nu au niciun impact asupra caracteristicilor intrinseci ale produsului. În plus, respectarea lor este greu de controlat având în vedere varietatea punctelor de vânzare posibile pentru această IGP.

Se elimină exemplele de documente care permit asigurarea trasabilității în fiecare etapă de producție.

De asemenea, documentul unic este modificat pentru a elimina o frază privind identificarea crescătorilor care nu se înscrie printre elementele pe care ar trebui să le furnizeze secțiunea respectivă a documentului unic. Acestea sunt, de altfel, elemente de control care sunt incluse în planul de control.

Secțiunea „Metoda de producție”

Subsecțiunea 5.2.1. „Origine genetică”

Rasele Charmoise și Causse du Lot sunt adăugate raselor autorizate pentru oi. Acestea sunt două rase istorice din regiunea Périgord, care nu au fost incluse atunci când denumirea „Agneau du Périgord” a fost recunoscută ca IGP, deoarece efectivele lor scăzuseră. Secțiunea „Legătura cu originea geografică” din caietul de sarcini actual al produsului (istoria creșterii ovinelor) le acordă însă importanță. Robustețea, prolificitatea și conformația acestor două rase sunt atuuri suplimentare care le fac adecvate pentru condițiile din zonă și pentru metodele de creștere a mieilor „Agneau du Périgord”.

Rasa Charmoise este prezentă în Périgord de la începutul secolului al XX-lea, regiunea fiind unul dintre principalele locuri de proveniență a rasei. Aceste oi sunt adevărați „agenți de defrișare” care întrețin terenul, redeschid spații închise și ajută la prevenirea incendiilor. Rasa nu a fost inclusă în cererea inițială de IGP, deoarece practic dispăruse din Périgord. De mai mulți ani, crescătorii o reintroduc în zonă în special în contextul proiectelor pastorale. Se estimează că există 700 de oi din această rasă în zonă.

Rasa Causse du Lot a început să se răspândească pe platourile calcaroase („causses”) din Périgord Noir de la mijlocul secolului al XX-lea. Aceasta este o altă rasă foarte puțin pretențioasă, calitățile sale naturale de robustețe, rezistență la căldură și la căpușe (piroplasmoză) și aptitudinea de a străbate distanțe lungi pretându-se deosebit de bine la platourile uscate și sărace din estul regiunii Périgord. De asemenea, poate valorifica toate resursele disponibile ale pajiștilor, consumând deșeuri forestiere, dacă este necesar, pentru a-și satisface nevoile. La fel ca Charmoise, numărul efectivelor acestei rase scăzuse puternic la momentul depunerii cererii de recunoaștere a denumirii „Agneau du Périgord” ca IGP, dar rasa este în prezent reintrodusă în aria geografică și are un efectiv local estimat la 4 800 de oi.

În sfârșit, întrucât denumirea rasei „INRA 401 Romane” a fost modificată oficial în „Romane” în urmă cu câțiva ani, aceasta fiind de asemenea modificată în caietul de sarcini al produsului.

De asemenea, unele paragrafe care aveau un caracter mai general sau erau irelevante pentru definirea condițiilor de producție sunt eliminate, precum: „Se acordă o atenție deosebită omogenității caracteristicilor formatului, aspectului precoce și dezvoltării țesuturilor musculare și adipoase, care joacă un rol important în specificitatea produsului” sau „Se acordă o atenție specială momentului nașterii mieilor. Crescătorul ia toate măsurile necesare pentru a asigura condiții optime de confort și bunăstare pentru oi și mieii lor. .”

Documentul unic se modifică în consecință.

Subsecțiunea 5.2.2. „Sistemul de creștere”

Sunt adăugate obligații noi privind practicile de producție actuale ale producătorilor de produse cu IGP care privesc ventilarea clădirilor unde sunt crescute animalele, densitatea șeptelului în clădiri, calitatea materialului pentru așternut și curățarea clădirilor.

Subsecțiunea 5.2.4. „Gestionarea hrănirii mieilor”

Dispoziția privind boxele pentru miei este rescrisă pentru a alinia formularea dispoziției la practicile crescătorilor care alcătuiesc loturi mici de câteva oi în țarcuri mici: termenul „țarcuri” este adăugat, prin urmare, alături de termenul „boxe”.

Apoi, în unele cazuri, oaia poate rămâne peste 48 de ore cu mielul (dificultate de acceptare a puiului, probleme de alăptare etc.), astfel încât, din acest motiv, textul „de la 24 la 48 de ore” este înlocuit cu textul „minimum 24 de ore”.

Fragmentul care indică faptul că înțărcarea are „loc în general la vârsta de 80-90 de zile” este eliminat, deoarece este pur orientativ.

Secțiunea „Gestionarea hrănirii mieilor” a fost împărțită în trei etape, în funcție de vârsta mielului: între 0 și 20 de zile, între 20 și 60 de zile și peste 60 de zile.

Limita de 20 de zile este eliminată din motive de controlabilitate, deoarece această etapă este de fapt un stadiu pur fiziologic în dezvoltarea mieilor. Până la aproximativ trei săptămâni, de fapt, sistemul digestiv al mieilor nu este adaptat pentru a digera furaje suplimentare, astfel încât mieii nu le mănâncă, chiar dacă au acces la ele. Vârsta de la care încep să mănânce furaje suplimentare poate varia cu câteva zile de la un miel la altul, media rămânând de 20 de zile.

Cu toate acestea, minimul de 60 de zile înainte de înțărcare este menținut, deoarece această limită garantează un miel alăptat la ugerul mamei într-o perioadă importantă a vieții sale, ceea ce va conferi cărnii „Agneau du Périgord” caracteristicile proprii.

Acest text nou scoate în evidență gestionarea hranei mieilor destinați a beneficia de IGP „Agneau du Périgord”: o perioadă de alăptare la ugerul mamei, urmată de o etapă de finisare cu hrană pentru animale bazată pe furaje și boabe de cereale întregi sau sfărâmate. Nu mai este necesară finisarea într-o stână.

Dispozițiile privind interzicerea însilozării furajelor și a ambalării în baloți sunt mutate în altă parte a textului, deoarece se referă la întreaga viață a mieilor și nu doar la primele etape din aceasta, după cum ar putea sugera localizarea în text a acestor dispoziții. Aceste dispoziții sunt mutate la sfârșitul secțiunii „5.2.4. Gestionarea hrănirii mieilor”, pentru a acoperi în mod explicit toate etapele diferite din hrănirea mieilor.

Secțiunea privind hrana pentru animale din caietul de sarcini al produsului este modificată pentru a respecta nomenclatorul legislației europene privind Catalogul materiilor prime pentru furaje [Regulamentul (UE) nr. 68/2013], pentru a completa caietul de sarcini, făcându-l mai precis, și pentru a reflecta realitatea practicilor crescătorilor de miei cu IGP „Agneau du Périgord”.

Lista materiilor prime autorizate pentru hrana mieilor permite să nu se excludă din IGP cerealele, plantele oleaginoase sau proteaginoase ori tuberculii cultivați din timpuri străvechi (precum cicoarea, meiul, quinoa, ovăzul, bobul) care sunt cultivați din nou spre a servi ca hrană pentru animale în vederea diversificării acesteia, dar și ținând seama de interesul pe care îl prezintă din punct de vedere agronomic.

Se elimină dispoziția privind limitarea ponderii porumbului la 25 % din rație.

Această dispoziție fusese inclusă la momentul cererii de recunoaștere ca urmare a suspiciunilor privind efectul porumbului asupra culorii galbene a grăsimii carcasei. Studiile realizate de Institutul francez de cercetare în domeniul creșterii animalelor (Institut de l’Élevage) au demonstrat că aceste suspiciuni nu sunt întemeiate, astfel încât limitarea proporției de porumb la maximum 25 % din rație nu mai este justificată. În plus, toate boabele de cereale sunt adecvate pentru hrana mieilor.

Specificitatea produsului provine mai curând din modul în care sunt prezentate boabele de cereale (întregi sau sfărâmate) decât din tipul de boabe de cereale. Acest mod de prezentare influențează capacitatea de digerare a boabelor de cereale și, prin urmare, indicele glicemic. Orice fel de boabe de cereale care sunt prelucrate fizic prea mult (măcinate sau sub formă de făină) vor fi digerate mai rapid, provocând o creștere bruscă a nivelului de insulină și o depunere redusă de grăsime. În schimb, boabele de cereale distribuite întregi sau sfărâmate vor fi digerate mai lent, ceea ce face ca hrana să fie mai digerabilă și să provoace o creștere mai moderată a insulinei, cu depunere de grăsime mai fermă și mai consistentă.

Cerința ca boabele să provină din aria geografică este eliminată. Întrucât aria geografică cuprinde mai multe zone cu pante abrupte și, în unele cazuri, cu producție slabă, producția de cereale este mai dificilă. Mai concret, crescătorii de animale care nu produc și cereale trebuie să și le achiziționeze pe toate. Cerința ca boabele să provină din aria geografică a mieilor care urmează să beneficieze de IGP „Agneau du Périgord” creează o restricție severă pentru operatori și o dificultate potențială de aprovizionare pentru crescătorii de animale care nu sunt autosuficienți. Pentru producători, elementul esențial care asigură parțial specificitatea produsului „Agneau du Périgord” este modalitatea de prezentare a boabelor de cereale, care rămâne neschimbată: întregi sau sfărâmate.

Cu toate acestea, trebuie observat că rămâne valabilă obligația ca furajele să provină din aria geografică delimitată.

În ceea ce privește aditivii, grupul propune o listă a anumitor categorii de produse care nu sunt permise.

Niciuna dintre aceste modificări nu pune sub semnul întrebării specificitatea produsului și legătura de cauzalitate stabilită între hrana pentru animale și „Agneau du Périgord”.

Documentul unic este modificat.

Subsecțiunea 5.3 „Condițiile de transport și de așteptare înaintea sacrificării”

Modificările aduse sunt la nivelul redactării, permițând eliminarea frazelor inutile referitoare la practici uzuale, dar nenecesare („în practică, acesta este adesea mai scăzut”; „de obicei sacrificați în ziua următoare”).

Subsecțiunea 5.4. „Sacrificare”

Dispozițiile reglementare și cele din planul de control sunt eliminate, împreună cu ilustrațiile, astfel încât să se păstreze doar acele dispoziții care pot fi verificate. Valorile-țintă nu sunt modificate.

Subsecțiunea 5.5 „Selecția finală a carcaselor”

La fel ca în secțiunea referitoare la descriere, textul privind culoarea grăsimii este revizuit și armonizat cu elementele din scara culorilor și cu conținutul de grăsime: grăsimea este albă sau foarte ușor colorată. De asemenea, descrierea culorii cărnii este revizuită și armonizată: este de culoare roz-deschis.

Subsecțiunea 5.6 „Selecția organelor”

Sunt adăugate dispoziții privind selecția și conservarea organelor.

Secțiunea „Tranșare și ambalare” este eliminată, deoarece se suprapune cu dispozițiile reglementare și au fost adăugate dispoziții privind produsele congelate rapid.

Secțiunea „Legătura”

Caietul de sarcini în vigoare detaliază elementele aferente legăturii dintre produs și originea sa geografică în mai multe subsecțiuni. Acestea sunt regrupate și sintetizate în secțiunea „Elemente care justifică legătura cu mediul geografic” din caietul de sarcini al produsului.

Aceste elemente au fost reorganizate în trei părți pentru a se putea diferenția mai bine specificul ariei geografice, particularitățile produsului și legătura cauzală.

Partea referitoare la specificul ariei este o sinteză a informațiilor cuprinse în caietul de sarcini actual al produsului și este structurată în două părți: prima parte descrie localizarea geografică a regiunii Périgord și descrie geografia și clima acesteia; a doua parte prezintă istoria și practicile specifice sectorului creșterii ovinelor din Périgord, impuse de constrângerile de mediu.

Partea referitoare la specificul produsului descrie particularitățile produsului „Agneau du Périgord”. La fel ca în secțiunea referitoare la descriere, sunt eliminate elementele descriptive legate de carnea de miel preparată. IGP „Agneau du Périgord” garantează un tip specific de producție de la naștere până la selecția carcaselor și introducerea acestora pe piață, dar nu poate garanta caracteristicile cărnii preparate, precum gustul, textura sau mirosul.

Legătura cauzală se bazează pe calitatea și reputația produsului „Agneau du Périgord”. Aceasta preia informațiile conținute în prezent în documentul unic în vigoare și în caietul de sarcini al produsului. Acestea prezintă impactul mediului asupra practicilor de producție, care îi conferă produsului „Agneau du Périgord” specificitatea.

De asemenea, a fost adăugat un paragraf introductiv pentru a evidenția baza legăturii cu originea geografică.

La rândul său, documentul unic este modificat pentru a fi aliniat la textul acestei secțiuni din caietul de sarcini al produsului.

Secțiunea „Etichetare”

Se elimină cerința ca mielul să fie comercializat cu un logo IGP.

Dispoziția privind obligația ca orice bucată de carne cu IGP să fie însoțită de un certificat de garantare a originii (C.G.O.) (carcasă) sau să fie etichetată ca unitate de vânzare către consumator (U.V.C.) (bucată de carne) este transferată la această secțiune.

Documentul unic se modifică în consecință.

5.3.   Modificări de redactare

În secțiunea „Serviciul competent al statului membru”, au fost adăugate coordonatele Institutului Național pentru Calitate și Origine (INAO) ca serviciu competent al statului membru, în conformitate cu Regulamentul (UE) nr. 1151/2012.

Coordonatele grupului solicitant au fost actualizate în secțiunea „Grupul solicitant”. Partea descriptivă privind grupul solicitant este eliminată.

Se elimină partea referitoare la „prezentarea și motivele grupului”.

Dispoziția 2.2. din secțiunea „Tipul de produs” este revizuită pentru a fi aliniată la nomenclatorul în vigoare.

Harta ariei geografice este eliminată din secțiunea „Aria geografică”. A fost adăugată o frază care indică faptul că documentele cartografice referitoare la aria geografică pot fi consultate pe site-ul Institutului Național pentru Calitate și Origine.

Secțiunea explicativă și descrierea ariei (informații generale privind geologia, clima și istoria departamentului Dordogne) au fost eliminate. Cu toate acestea, elementele legate de produs au fost păstrate și sunt reluate în secțiunea privind legătura cu locul de origine.

În secțiunea „Metoda de producție”, ciclul de viață indicat în caietul de sarcini al produsului fost actualizat pentru a fi aliniat la reformularea caietului de sarcini al produsului.

A fost eliminată dispoziția care prevede o derogare de la modelul genetic timp de șapte ani de la data obținerii IGP, deoarece perioada de derogare a expirat.

A fost eliminat paragraful care prevede o derogare pentru inseminarea artificială timp de șapte ani de la data obținerii IGP, deoarece perioada de derogare a expirat.

Dispoziția care prevede o derogare de la perioada de timp în care mamele trebuie să fie ținute în aer liber ca urmare a „condițiilor meteorologice excepționale” a fost eliminată pentru a alinia caietul de sarcini la Regulamentul (UE) nr. 1151/2012, care oferă un cadru pentru realizarea de modificări temporare prin intermediul articolului 6 alineatul (3) din Regulamentul delegat (UE) nr. 664/2014 aferent.

Numele și coordonatele organismului de certificare sunt eliminate din secțiunea „Organismul de control” în conformitate cu instrucțiunile aplicabile la nivel național, în vederea armonizării textului din caietul de sarcini al produsului. Această secțiune menționează în prezent coordonatele autorităților competente în materie de control la nivel național: Institutul Național pentru Calitate și Origine (INAO) și Direcția Generală Concurență, Consum și Combaterea Fraudei (DGCCRF). Denumirea și coordonatele organismului de certificare pot fi consultate pe site-ul INAO și în baza de date a Comisiei Europene.

Având în vedere modificările aduse legislației și normelor naționale, secțiunea „Cerințe naționale” este prezentată sub forma unui tabel care indică principalele elemente ce trebuie controlate și metodele de evaluare a acestora.

DOCUMENT UNIC

„Agneau du Périgord”

PGI-FR-0711-AM01-30 aprilie 2021

DOP ( ) IGP (X)

1.   Denumire

„Agneau du Périgord ”

2.   Statul membru sau țara terță

Franța

3.   Descrierea produsului agricol sau alimentar

3.1.   
  Tip de produs

Clasa 1.1 „Carne (și organe comestibile) proaspete”

3.2.   
  Descrierea produsului căruia i se aplică denumirea de la punctul 1

„Agneau du Périgord” este un miel care a fost alăptat timp de cel puțin 60 de zile și finisat cu hrană pentru animale bazată în principal pe boabe de cereale întregi sau sfărâmate.

„Agneau du Périgord” se referă la miei cu vârsta de sacrificare între 80 și 180 de zile, cu greutatea carcasei de 15-21 kg și o bună conformație a acesteia datorată selecției raselor de carne în cazul berbecilor, oile provenind din rase rustice sau semirustice.

Sunt selecționați berbecii din următoarele rase de carne: Berrichon, Charollais, Ile de France, Rouge de l’Ouest, Suffolk, Texel.

Oile sunt fie de rasă rustică pură: Lacaune viande, Blanche du Massif central, Causse du Lot și Romane, fie de rasă semirustică Charmoise, fie oi provenite din încrucișarea între o rasă rustică și una dintre rasele de carne menționate anterior.

Mieii „Agneau du Périgord” aparțin claselor de conformație E-U-R, cu masa musculară dezvoltată pe un schelet fin și cu un grad de acoperire cu grăsime din clasele 2 și 3 ale grilei EUROP.

Carnea de miel este de culoare deschisă (legată de hrana pe bază de lapte timp de cel puțin 60 de zile). Grăsimea acesteia este albă sau foarte deschisă la culoare, fermă, repartizată uniform și nu are aspect uleios.

Și următoarele organe pot fi comercializate cu IGP: rinichi, timus, inimă, ficat, limbă și picioare.

Carnea și organele „Agneau du Périgord” sunt prezentate în stare proaspătă sau congelată rapid.

3.3.   
  Hrană pentru animale (numai pentru produsele de origine animală) și materii prime (numai pentru produsele prelucrate)

3.3.1.   Hrana mieilor

| — | de la naștere până la vârsta de cel puțin 60 de zile, mieii sunt hrăniți cu lapte, alăptați la cerere de mamă. Ei nu sunt separați de mame până la înțărcare. |
| --- | --- |

—

de la naștere până la vârsta de cel puțin 60 de zile, mieii sunt hrăniți cu lapte, alăptați la cerere de mamă. Ei nu sunt separați de mame până la înțărcare.

| — | după vârsta de 60 de zile și în etapa de finisare, cantitatea de lapte din alimentație scade până când mieii sunt înțărcați, iar cantitățile de furaje și de furaje suplimentare cresc. Furajele suplimentare sunt compuse din boabe de cereale întregi sau sfărâmate și dintr-un produs cu azot. |
| --- | --- |

—

după vârsta de 60 de zile și în etapa de finisare, cantitatea de lapte din alimentație scade până când mieii sunt înțărcați, iar cantitățile de furaje și de furaje suplimentare cresc. Furajele suplimentare sunt compuse din boabe de cereale întregi sau sfărâmate și dintr-un produs cu azot.

3.3.2.   Hrana oilor

Baza hranei oilor este pășunatul, care are loc pe pajiști naturale sau temporare și în alte spații în aer liber timp de cel puțin șapte luni pe an.

Furajele recoltate sunt cultivate în întregime în aria geografică, majoritatea acestora chiar în exploatație.

3.4.   
  Etape specifice ale producției care trebuie să se desfășoare în aria geografică delimitată

Animalele „Agneau du Périgord” sunt născute și crescute în aria geografică delimitată.

Pentru a păstra în întregime calitățile cărnii de miel, este necesar ca timpul de transport spre abatoare să nu fie prea lung, iar animalele să fie ferite de stres înainte de sacrificare. Prin urmare, parcurgerea traseului de la exploatație la abator trebuie să dureze mai puțin de opt ore.

3.5.   
  Norme specifice privind felierea, răzuirea, ambalarea etc. ale produsului la care se referă denumirea înregistrată

Data durabilității minimale este de maximum 18 luni.

3.6.   
  Norme specifice privind etichetarea produsului la care se referă denumirea înregistrată

Orice bucată de carne cu IGP trebuie să fie însoțită de un certificat de garantare a originii (C.G.O.) (carcasă) sau să fie etichetată ca unitate de vânzare către consumator (U.V.C.) (bucată de carne).

4.   Delimitare concisă a ariei geografice

Aria geografică a IGP „Agneau du Périgord” cuprinde următoarele departamente, cantoane și comune, în conformitate cu Codul geografic oficial 2020 al INSEE(Institutul Național de Statistică și Studii Economice):

| — | Departamentul Dordogne inclus în întregime; |
| --- | --- |

—

Departamentul Dordogne inclus în întregime;

| — | Departamentul Corrèze: comunele din cantoanele Saint-Pantaléon-de-Larche (cu excepția comunelor Estivals, Jugeals-Nazareth, Nespouls, Noailles și Turenne) și L’Yssandonnais și comuna Brive-la-Gaillarde; |
| --- | --- |

—

Departamentul Corrèze: comunele din cantoanele Saint-Pantaléon-de-Larche (cu excepția comunelor Estivals, Jugeals-Nazareth, Nespouls, Noailles și Turenne) și L’Yssandonnais și comuna Brive-la-Gaillarde;

| — | Departamentul Lot: comunele din cantoanele Gourdon, Puy-l’Evêque (cu excepția comunelor Le Boulvé, Les Junies, Lherm, Saint-Matré și Saux) și Souillac și comuna Thédirac; |
| --- | --- |

—

Departamentul Lot: comunele din cantoanele Gourdon, Puy-l’Evêque (cu excepția comunelor Le Boulvé, Les Junies, Lherm, Saint-Matré și Saux) și Souillac și comuna Thédirac;

| — | Departamentul Lot-et-Garonne: comunele din cantoanele Les Coteaux de Guyenne (cu excepția comunei Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt și Villeneuve-sur-Lot-2 și comunele Brugnac, Coulx, Labretonie, Lédat, Sauvagnas, Sembas, Verteuil-d’Agenais și Villeneuve-sur-Lot. |
| --- | --- |

—

Departamentul Lot-et-Garonne: comunele din cantoanele Les Coteaux de Guyenne (cu excepția comunei Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt și Villeneuve-sur-Lot-2 și comunele Brugnac, Coulx, Labretonie, Lédat, Sauvagnas, Sembas, Verteuil-d’Agenais și Villeneuve-sur-Lot.

5.   Legătura cu aria geografică

Din punct de vedere geografic, Périgord este situat în sud-vestul Franței în partea inferioară și este concentrat în departamentul Dordogne, învecinându-se cu regiunile Gironde și Charente la vest, cu Limousin și Quercy la est și cu Agenais la sud. Ca toate regiunile destul de sărace, Dordogne a fost mult timp un departament în care s-a practicat creșterea ovinelor. Având în vedere constrângerile de pe teritoriul lor, crescătorii de ovine din Périgord au dezvoltat o pricepere specifică în domeniul creșterii ovinelor și au creat un sistem de creștere a ovinelor care utilizează toate resursele disponibile. Alegerea oilor-mamă din rase rustice sau semirustice a fost una firească în contextul sistemului mixt care combină policultura și creșterea animalelor în exploatații mici în care în cadrul practicii creșterii oilor s-au valorificat spațiile cu productivitate scăzută. Crescătorul poate astfel hrăni oile din resursele ariei geografice (furaje, pășuni și spații de păscut) și poate asigura procesul de reproducție a acestora pe tot parcursul anului, păstrând în același timp suficiente cereale și cel mai bun fân pentru finisarea mieilor. Specificitatea produsului „Agneau du Périgord” se datorează în principal acestui mod tradițional de creștere a mieilor: o perioadă de alăptare cu oaia-mamă, urmată de o etapă de finisare cu hrană pentru animale pe bază de furaje și boabe de cereale întregi sau sfărâmate, care reprezintă sursa calității și a notorietății produsului „Agneau du Périgord”.

Périgord este o întindere mare de dealuri, cu panta înclinată în general în direcția nord-est și sud-vest, brăzdată de patru râuri și de numeroșii lor afluenți, trecându-se treptat de la platoul Millevaches din Limousin (altitudine 480 m) la valea inferioară a râului Dordogne (altitudine 8 m). Acest relief, modelat de apariția lanțului alpin în era terțiară, s-a deplasat, a fracturat, a ridicat și a erodat zona de contact dintre vechiul masiv hercinic și depozitele de calcar și sedimentare ale câmpiei. În rocile cristaline din nordul regiunii Périgord, apele au conturat văi adânci, cu pante abrupte și chei înguste. În centrul regiunii Périgord, s-au format prin eroziune văi largi, când cu versanți stâncoși, când cu pante ușoare acoperite cu resturi de calcar.

Acest relief de platouri, dealuri, pante și văi mici transformă regiunea într-un peisaj de tip crâng, în continuă schimbare, în care orizontul adesea apropiat este mereu acoperit de păduri, boschete sau doar de garduri vii ori de tufișuri.

Văile, singurele zone bogate în aluviuni și propice pentru agricultură, contrastează cu dealurile și platourile uscate și sărace.

Clima din Périgord este în general temperată și oceanică, caracterizată de precipitații medii (850 mm) răspândite pe o medie de 130 de zile, cu o temperatură medie blândă (12 °C). Date fiind diferențele semnificative dintre iarnă și vară și anotimpurile intermediare foarte variabile, clima este marcată, de asemenea, de influențe continentale în timpul iernii și influențe aproape mediteraneene în timpul verii. Dat fiind caracterul de tranziție al zonei, clima este foarte variabilă.

Există dovezi ale prezenței ovinelor în Périgord în ultimii 6 000 de ani, această prezență rămânând constantă și semnificativă până în secolul al XIX-lea. Se estimează că, în 1809, șeptelul de ovine era de patru sau de cinci ori mai mare decât șeptelul de bovine. Populația de ovine număra peste 667 400 de capete și era răspândită în întreg departamentul.

Ca peste tot în acel moment, oile erau crescute în primul rând pentru lână, esențială pentru producția de îmbrăcăminte, și pentru dejecțiile animaliere produse. Carnea lor era un subprodus, destinat în principal să fie consumat de familia crescătorului, deși existau deja dovezi că aceasta era deosebit de apreciată la nivel gastronomic local. În a doua jumătate a secolului al XIX-lea, o serie de texte atestă tendința de creștere a ovinelor pentru carne.

În 1938, Dordogne s-a clasat printre primele cinci departamente franceze după numărul de oi. Deși scăderea lor a fost însemnată după Al Doilea Război Mondial, efectivele s-au redresat semnificativ de atunci.

În exploatații, producția de ovine are rolul de a pune în valoare zone puțin productive pe plan agronomic.

Aceste constrângeri au stat la baza selecției oilor din rase foarte puțin pretențioase, recunoscute și selecționate pentru robustețea, rezistența, capacitatea lor de a utiliza suprafețe de păscut sărace și capacitatea lor de a se reproduce în afara sezonului și de a-și hrăni ușor mieii. Efectivele din prezent sunt rodul unei serii de rase pure sau încrucișate din rasele: Lacaune viande, Blanche du Massif Central, Romane, Causse du Lot și Charmoise. Aceste rase rustice sau semirustice sunt crescute și încrucișate cu berbeci de ameliorare. Crescătorii de ovine sunt pricepuți în ceea ce privește încrucișarea animalelor din șeptel și alegerea raselor de berbeci, astfel ca împerecherea să ducă fie la carcase ale mieilor de calitate mai bună, fie la conservarea calităților materne ale viitoarelor mame: rusticitate, capacitate de reproducere în afara sezonului și montă naturală.

Sistemul de hrănire instituit de fermieri este rodul acelorași constrângeri: provocarea constă în utilizarea și valorificarea optimă a resurselor lor pentru a asigura o producție de miei de înaltă calitate pe tot parcursul anului.

Crescătorii se străduiesc să organizeze hrănirea turmei, având grijă să adapteze aprovizionarea cu hrană la necesitățile nutritive ale oilor și mieilor în funcție de etapele fiziologice ale acestora.

În consecință, crescătorii elaborează un program de hrănire complex, care combină în mod optim spații de păscut, pajiști și suprafețe furajere, luând în considerare aria și randamentul potențial al fiecărei suprafețe, precum și, eventual, distanța acestora față de stână.

Șeptelul, împărțit în turme omogene în funcție de nevoile fiziologice ale animalelor (oi gestante sau care alăptează, mioare pentru reproducere), este dus în spațiile de păscut conform unui program care permite valorificarea și optimizarea tuturor resurselor vegetale, respectându-se în același timp nevoile nutriționale ale tuturor categoriilor de animale.

Viața „Agneau du Périgord” se desfășoară în două etape: perioada de alăptare, în care mielul stă lângă mamă, și perioada de finisare, în care mielul este atent îngrijit (spațiu propriu și hrană de cea mai bună calitate).

În acest spațiu rezervat, crescătorul oferă mieilor o hrană specială constând dintr-un amestec echilibrat bazat în principal pe boabe de cereale întregi sau sfărâmate, completat cu un fân bun din iarbă și leguminoase.

Acest supliment pentru alăptare devine hrana de bază a mieilor tineri pe măsură ce sunt înțărcați.

Această hrană stă la baza unei creșteri mai armonioase și mai rapide a „Agneau du Périgord”.

„Agneau du Périgord” este un miel tânăr și cu greutate mică (cu vârsta cuprinsă între 80 și 180 de zile și greutatea de 15-21 kg). Mieii au o conformație bună și masa musculară dezvoltată pe un schelet fin. Carcasa lor nu prezintă rupturi sau hematoame. Carnea este de culoare roz-deschis. Grăsimea este albă sau foarte deschisă la culoare, fermă, repartizată uniform și nu are aspect uleios.

Legătura cauzală se bazează pe calitatea și reputația produsului „Agneau du Périgord”.

Condițiile climatice foarte neregulate din regiune, combinate cu potențialul agronomic scăzut al acesteia, au contribuit la adaptarea sistemelor de creștere a animalelor care produc în prezent „Agneau du Périgord”.

Zonele umede din Périgord Vert și platourile calcaroase uscate din Sarladais și terenurile din perioada jurasică oferă spații de păscut foarte potrivite pentru oi, care sunt adesea singura opțiune pentru exploatarea acestor terenuri sărace și a acestor parcele mici, greu de accesat, situate pe pante abrupte, cunoscute uzual sub denumirea de „picadies”.

Confruntați cu marea variabilitate a precipitațiilor și a temperaturilor, țăranii din Périgord, care nu s-au bazat niciodată pe o cantitate de precipitații sau pe o medie a temperaturilor adecvate pentru culturile lor, s-au obișnuit să își diversifice producția prin repartizarea riscurilor pe mai multe tipuri principale de culturi.

Acest tip de condiții de mediu și de peisaj a favorizat menținerea exploatațiilor mici și fragmentate, care au păstrat vreme îndelungată un tip de economie autosuficient, încercând să valorifice la maximum toate resursele disponibile, atât agronomice, cât și umane. Sistemul care combină policultura și creșterea animalelor este predominant în această regiune.

Prin urmare, creșterea ovinelor este adesea combinată cu producția de cereale, valorificată parțial ca hrană pentru șeptelul de ovine, pe lângă unul sau mai multe alte tipuri de culturi.

De la începutul secolului al XX-lea, producția de lână a făcut loc producției de carne, iar crescătorii din Périgord au urmat tendința generală, începând să se intereseze de progresele genetice.

În acea vreme, erau crescute trei rase în Périgord: rasele Charmoise, Berrichonne de l’Indre și Causse du Lot. Aceste rase au înregistrat de atunci o scădere a efectivelor, în timp ce efectivele altor trei rase au crescut, și anume: Lacaune viande, Blanche du Massif Central, Romane. Cu toate acestea, a avut loc o anumită renaștere a raselor ancestrale în ultimul deceniu, în special a raselor Charmoise și Causse du Lot.

Utilizarea acestor rase rustice a dus la practici aflate în armonie cu exploatarea caracteristicilor distincte ale acestei regiuni.

Specificitatea produsului „Agneau du Périgord” se datorează în principal acestui mod tradițional de creștere a mieilor: o perioadă de alăptare la ugerul mamei, urmată de o etapă de finisare cu hrană pentru animale bazată pe furaje și boabe de cereale întregi sau sfărâmate.

Culoarea deschisă a cărnii „Agneau du Périgord” este dată de două elemente complementare ale metodei de producție, și anume: vârsta mieilor la sacrificare (maximum 180 de zile) și perioada de hrănire cu lapte (mielul este alăptat la ugerul mamei timp cel puțin 60 de zile).

Grăsimea albă (sau de culoare foarte deschisă) și fermă este rezultatul unei alimentații specifice în etapa de finisare care se bazează pe furaje și pe furaje suplimentare, exclusiv din cereale cu boabe întregi sau sfărâmate.

Aceste furaje suplimentare specifice în etapa de finisare duc la un conținut echilibrat de grăsime în carnea „Agneau du Périgord”.

Producția de carne „Agneau du Périgord” se realizează prin metode tradiționale specifice regiunii Périgord. Este un produs cu caracter festiv, care este pregătit în multe feluri, dar care ocupă întotdeauna un rol important în meniu.

Apare în multe rețete și este uneori prezentat drept „cealaltă bucată aleasă din Périgord”.

Trimitere la publicarea caietului de sarcini

[articolul 6 alineatul (1) al doilea paragraf din prezentul regulament]

https://info.agriculture.gouv.fr/gedei/site/bo-agri/document_administratif-cdf6faf7-26d4-42dd-9789-a75c4c4d5eca

---

(1)  JO L 343, 14.12.2012, p. 1.

---